उनकी बॉडी पर अब 12 टैटू; RCB कैंप पहुंचे, फ्रेंचाइज ने शेयर की फोटो
Virat Kohli Tattoo IPL 2023 - टीम इंडिया और रॉयल चैलेंजर्स बैंगलोर (RCB) के बल्लेबाज विराट कोहली शनिवार, 25 मार्च को 2023 सीजन से पहले अपनी इंडियन प्रीमियर लीग (IPL ) फ्रेंचाइजी से जुड़ते ही अपने हाथ पर एक नए टैटू के साथ दिखे।
विराट कोहली शनिवार, 25 मार्च को सीजन से पहले अपनी इंडियन प्रीमियर लीग (IPL ) फ्रेंचाइजी रॉयल चैलेंजर्स बेंगलुरु (RCB) से जुड़ते ही अपने हाथ पर एक नए टैटू के साथ दिखे। नया टेटू मंडाला पैटर्न का है।
भारतीय टीम के स्टार बल्लेबाज 34 साल के कोहली के शरीर पर इस टैटू के साथ टोटल 12 टैटू हो गए है। शनिवार को बॉलीवुड के एक मशहूर फोटोग्राफर ने कोहली का एक वीडियो शेयर किया, जिसमें वह RCB कैंप में जाने के लिए निकल रहे थे।
RCB के लिए 223 मैच खेल चुके है कोहली 
विराट कोहली अब तक RCB के लिए कुल 223 मैच खेल चुके है। IPL के पहले सीजन से ही वे RCB से जुड़े है। उन्होंने 2021 सीजन के बाद टीम की कप्तानी छोड़ दी थी। उनकी जगह RCB ने साउथ अफ्रीका के प्लेयर फाफ डु प्लेसिस को कप्तानी सौंपी।
हर सीजन रहता हूं उत्साहित- कोहली 
पिछले दिनों WPL के दौरान विराट कोहली ने RCB की विमेंस टीम से मुलाकात की थी। इस दौरान कोहली IPL में अपने संघर्षों के बारे में बातचीत करते नजर आए थे। कोहली वीडियो में कहते दिख रहें है, मैं 15 साल से IPL खेल रहा हूं, लेकिन मैंने अभी तक एक भी खिताब नहीं जीता है। लेकिन यह मुझे हर साल उत्साहित होने से नहीं रोकता है। मैं यही कर सकता हूं, मैं बस हर मैच में कोशिश कर सकता हूं। हर मैच और हर टूर्नामेंट में मैं यही सोच कर उतरता हूं कि अगर हम जीत गए, तो बढ़िया, अगर नहीं तो यह नहीं सोचने लगता हूं कि अगर मैं IPL जीतूंगा तो ही खुशी से मर सकूंगा। ऐसा नहीं होता है।
कोहली ने आगे कहा कि हमारे पास दुनिया के सबसे अच्छे फैंस हैं। यह इस वजह से क्योंकि हम RCB के लिए प्रतिबद्ध हैं, यह हमारे फैंस के लिए सबसे बड़ी बात है। हम फैंस को हर साल ट्रॉफी नहीं दे सकते, लेकिन हम उन्हें हर बार अपना 110% जरूर दे सकते हैं।